a ) A negociar i contractar, amb remuneració, en condicions equitatives i no discriminatòries amb qui ho sol·liciti, excepte en cas de motiu justificat, la concessió d'autoritzacions no exclusives dels drets gestionats, actuant sota els principis de bona fe i transparència.
b ) A establir tarifes generals, simples i clares que determinin la remuneració exigida per la utilització del seu repertori, que han de preveure reduccions per a les entitats culturals que no tinguin una finalitat lucrativa.
L'import de les tarifes s'ha d'establir en condicions raonables, atenent el valor econòmic de la utilització dels drets sobre l'obra o prestació protegida en l'activitat de l'usuari, i cercant l'equilibri just entre les dues parts, per a la qual cosa cal tenir en compte almenys els criteris següents:
El grau d'ús efectiu del repertori en el conjunt de l'activitat de l'usuari.
La intensitat i rellevància de l'ús del repertori en el conjunt de l'activitat de l'usuari.
L'amplitud del repertori de l'entitat de gestió.
A aquests efectes, s'entén per repertori les obres i prestacions els drets de les quals gestiona una entitat de gestió col·lectiva.
Els ingressos econòmics obtinguts per l'usuari per l'explotació comercial del repertori.
El valor econòmic del servei prestat per l'entitat de gestió per fer efectiva l'aplicació de tarifes.
Les tarifes establertes per l'entitat de gestió amb altres usuaris per a la mateixa modalitat d'utilització.
Les tarifes establertes per entitats de gestió homòlogues en altres estats membres de la Unió Europea per a la mateixa modalitat d'ús, sempre que hi hagi bases homogènies de comparació.
La metodologia per determinar les tarifes generals s'ha d'aprovar mitjançant una ordre del Ministeri d'Educació, Cultura i Esport, amb l'informe previ de la Comissió Nacional dels Mercats i la Competència, i amb l'acord previ de la Comissió Delegada del Govern per a Afers Econòmics.
c ) A negociar i subscriure contractes generals amb associacions d'usuaris del seu repertori, sempre que aquelles ho sol·licitin i siguin representatives del sector corresponent.
d ) A difondre al seu lloc web de manera fàcilment accessible:
Les tarifes generals vigents per a cadascuna de les modalitats d'ús del seu repertori, inclosos els descomptes i les circumstàncies en què s'han d'aplicar, que cal publicar en el termini de deu dies des del seu establiment o des de l'última modificació, juntament amb els principis, els criteris i la metodologia que s'utilitzen per al càlcul.
El repertori que gestiona l'entitat, que ha d'incloure les obres i prestacions protegides que gestionen en virtut dels acords de representació vigents subscrits amb organitzacions de gestió col·lectiva estrangeres, així com els noms d'aquestes organitzacions i l'àmbit territorial de gestió respectiu.
Els contractes generals que tinguin subscrits amb associacions d'usuaris i els models de contracte que s'utilitzin habitualment per a cada modalitat d'utilització del seu repertori.
Els sistemes, les normes i els procediments de repartiment, l'import o el percentatge dels descomptes que s'apliquin a cada dret i modalitat d'explotació administrats, i les obres i prestacions protegides que administren els titulars de les quals estan parcialment o totalment no identificats o localitzats.
e ) A participar en la creació, la gestió, el finançament i el manteniment d'una finestreta única de facturació i pagament, accessible a través d'Internet, en els terminis i les condicions que determina la normativa en vigor, i en la qual els usuaris del repertori de les entitats de gestió puguin conèixer de manera actualitzada el cost individual i total a satisfer al conjunt de les entitats esmentades, com a resultat de l'aplicació de les tarifes generals a la seva activitat, i efectuar el pagament corresponent.
f ) A informar els usuaris del repertori que representin sobre les condicions comercials atorgades a altres usuaris que duguin a terme activitats econòmiques similars.
g ) A informar els seus membres, amb sol·licitud prèvia per escrit respecte a les qüestions següents:
Les persones que formen part de l'alta direcció i dels òrgans de representació, així com de les comissions i els grups de treball en què aquestes participin.
Les retribucions i altres percepcions que s'atribueixin a les persones indicades al paràgraf anterior per la seva condició de membres dels òrgans de representació i d'alta direcció i integrants de les comissions i grups de treball.
Aquestes informacions es poden donar de manera global per concepte retributiu, recollint separadament els corresponents al personal d'alta direcció de la resta de membres o integrants dels òrgans i comissions assenyalats anteriorment que no tinguin la condició esmentada.
Les condicions dels contractes subscrits per l'entitat amb usuaris del seu repertori, amb les seves associacions i amb altres entitats de gestió, quan acreditin tenir interès legítim i directe.
h ) A practicar respecte als seus membres la rendició de liquidacions i dels pagaments que els hagi fet l'entitat per la utilització de les seves obres i prestacions.
Aquestes liquidacions han de contenir almenys les dades següents: dret i modalitat a què es refereix, període de meritació, origen o procedència de la recaptació i deduccions aplicades.
i ) A complir amb les obligacions previstes a l'apartat 1 de la lletra g i la lletra h del present apartat respecte als titulars de drets no membres de l'entitat de gestió que administri la mateixa categoria de drets que pertanyi al titular pel que fa als drets de gestió col·lectiva obligatòria.
j ) A notificar de manera diligent l'administració competent els documents que continguin la informació completa sobre els nomenaments i cessaments dels seus administradors i apoderats, els models de contractes de gestió i les seves modificacions, les tarifes generals i les seves modificacions, juntament amb els principis, els criteris i la metodologia que s'han utilitzat per al càlcul, els contractes generals subscrits amb associacions d'usuaris i els concertats amb organitzacions nacionals i estrangeres de gestió col·lectiva, així com els documents esmentats a l'article 156.
k ) A elaborar un pressupost anual de recaptació i repartiment de drets gestionats i d'ingressos i despeses de l'entitat, que s'ha d'aprovar amb caràcter previ a l'inici de l'exercici al qual estigui referit.
La proposta corresponent s'ha de posar a disposició dels membres de l'entitat en el seu domicili social i en el de les seves delegacions territorials amb una antelació mínima de quinze dies al de la celebració de la sessió de l'òrgan que tingui atribuïda la competència per a la seva aprovació.
a ) A contractar amb qui ho sol·liciti, llevat que hi hagi un motiu justificat, la concessió d'autoritzacions no exclusives dels drets gestionats, en condicions raonables i sota remuneració.
b ) A establir tarifes generals que determinin la remuneració exigida per la utilització del seu repertori, que han de preveure reduccions per a les entitats culturals que no tinguin finalitat lucrativa.
c ) A formalitzar contractes generals amb associacions d'usuaris del seu repertori, sempre que aquelles ho sol·licitin i siguin representatives del sector corresponent.
Els productors de fonogrames i els d'obres o gravacions audiovisuals, els realitzadors de meres fotografies i els editors de les obres esmentades a l'article 129 han de ser protegits d'acord amb aquesta Llei en els casos següents:
a ) Quan siguin ciutadans espanyols o empreses domiciliades a Espanya, i també quan siguin ciutadans d'un altre Estat membre de la Unió Europea o empreses domiciliades en un altre Estat membre de la Unió Europea.
b ) Quan siguin nacionals de països tercers i publiquin a Espanya per primera vegada o, dins els trenta dies següents a què ho hagin estat en un altre país, les obres esmentades.
No obstant això, el Govern pot restringir l'abast d'aquest principi, en el cas de nacionals d'Estats que no protegeixin suficientment les obres o publicacions d'espanyols en supòsits anàlegs.
En tot cas, els titulars a què es refereix el paràgraf b de l'apartat anterior gaudeixen de la protecció que els correspon en virtut dels convenis i tractats internacionals en els quals Espanya és part i, si no, estan equiparats als productors de fonogrames i als d'obres o gravacions audiovisuals, als realitzadors de meres fotografies i als editors de les obres esmentades a l'article 129, si aquests, al seu torn, ho estan als nacionals en el país respectiu.
Els terminis de protecció que preveuen els articles 119 i 125 d'aquesta Llei també són aplicables als titulars que no siguin nacionals de la Unió Europea sempre que tinguin garantida la seva protecció a Espanya mitjançant algun conveni internacional.
No obstant això, sense perjudici de les obligacions internacionals que els corresponguin, el termini de protecció expira en la data prevista al país del qual sigui nacional el titular sense que, en cap cas, la durada pugui excedir l'establerta en els articles anteriorment esmentats.